Die spanningskrywer Deon Meyer se boek, Ikarus, en die romanskrywer Irma Joubert se boek, Immer Wes, is pas aangekondig as twee finaliste op die 2016-kortlys vir die Nielsen-boekverkoperprys.
Die boeke moes tussen 1 Januarie en 31 Desember 2015 uitgereik gewees het, en die skrywer moet Suid-Afrikaans wees om in aanmerking vir die prys te kom.
Die publiek kry nou weer die geleentheid om vir die tweede ronde deur middel van stemme ŉ wenner aan te wys. Daar kan nog tot 19 Julie gestem word vir jou gunstelingboek.